CELEX: C2005/271/40
Language: fi
Date: 2005-10-29 00:00:00
Title: Asia T-305/05: Kanne 1.8.2005 — Balabanis ja Le Dour v. komissio

29.10.2005   
            
            
               FI
            
            
               Euroopan unionin virallinen lehti
            
            
               C 271/20
            
         Kanne 1.8.2005 — Balabanis ja Le Dour v. komissio
   (Asia T-305/05)
   (2005/C 271/40)
   Oikeudenkäyntikieli: ranska
   Asianosaiset
   
      Kantaja(t): Panagiotis Balabanis (Bryssel, Belgia) ja Olivier Le Dour (Bryssel, Belgia) (edustaja(t): asianajajat X. Martin M., S. Orlandi, A. Coolen, J.-N. Louis ja E. Marchal)
   
      Vastaaja(t): Euroopan yhteisöjen komissio
   Kantaja vaatii/kantajat vaativat, että yhteisöjen ensimmäisen oikeusasteen tuomioistuin
   
               —
            
            
               kumoaa komission päätöksen, jossa kantajien ansiot jätettiin ottamatta huomioon vuoden 2004 ylennyskierroksella ja jossa heitä ei ylennetty heidän ura-alueensa ylempään palkkaluokkaan
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Nyt käsiteltävänä olevassa asiassa kantajat, jotka nimitettiin koeajalla oleviksi virkamiehiksi 16.3.2002 ja jotka henkilöstösääntöjen uuden 45 artiklan mukaisesti olivat 16.3.2004 lähtien palvelleet virkaikään perustuvassa palkkaluokassaan vaaditut vähintään kaksi vuotta, vastustavat nimittävän viranomaisen kieltäytymistä katsoa heidät ylennyskelpoisiksi vuoden 2004 ylennyskierroksella ja ylentää heidät heidän ura-alueensa ylempään palkkaluokkaan samalla kierroksella.
   Väitteidensä tueksi kantajat vetoavat mainitun henkilöstösääntöjen 45 artiklan rikkomiseen. Kyseisen uuden säännöksen mukaisesti koeaika on otettava huomioon virkaikään perustuvan vähimmäispalkkaluokan laskemisessa.